**Broj: 02-236-21/22**

**Jablanica, 23.12.2022. godine**

Na osnovu člana 70. i člana 64. stav 1. b) Zakona o javnim nabavkama („Sl. glasnik BiH“, broj 39/14), člana 21. Pravila JU Muzej”Bitka za ranjenike na Neretvi” Jablanica broj:01-03-2/18, 01-05-4/20,01-17-2/22, i Preporuke Komisije za javnu nabavku broj:02-236-19/22 od 20.12. 2022.godine, u postupku javne nabavke Radovi na tekućem održavanju-zamjena dijela fasadnih otvora Muzeja-faza III, v.d direktor JU Muzej „Bitka za ranjenike na Neretvi“ donosi

**O D L U K U**

o izboru najpovoljnijeg ponuđača

**Član 1.**

Prihvata se Preporuka Komisije za javne nabavke, broj:02-236-19/22 od 20.12.2022. godine i ugovor za javnu nabavku – Konkurentski zahtjev za dostavu ponuda 02/22 – **Radovi na tekućem održavanju-zamjena dijela fasadnih otvora Muzeja-faza III**, dodjeljuje se ponuđaču  **„HDI“ d.o.o. Sarajevo –**

**14.038,83 KM (sa PDV-om),** kao najbolje ocijenjenom ponuđaču.

**Član 2.**

Za realizaciju ove Odluke zadužuje se v.d. direktor Muzeja „Bitka za ranjenike na Neretvi“ Jablanica.

**Član 3.**

Ova Odluka objavit će se na web-stranici Muzeja „Bitka za ranjenike na Neretvi“ Jablanica – www. muzej-jablanica.com, istovremeno sa upućivanjem ponuđačima koji su učestvovali u postupku javne nabavke, shodno članu 70. stav 6 Zakona o javnim nabavkama.

**Obrazloženje**

Postupak javne nabavke pokrenut je Оdlukom o pokretanju postupka javne nabavke broj: 02-236/22 od 02.12.2022. godine – Radovi na tekućem održavanju- zamjena dijela fasadnih otvora Muzeja -faza III.

Komisija za javnu nabavku imenovana je Rješenjem broj: 02-236-1/22 od 02.12.2022. godine.

Јavna nabavka је provedena putem konkurentskog zahtjeva za dostavu ponuda broj 02/22.

 Obavještenje o nabavci je objavljeno na portalu javnih nabavki pod brojem: 154-7-3-18-3-2/22 dana 05.12.2022. godine.

Ugovorni organ je dana 12.12.2022. godine, putem redovne pošte,zaprimio žalbu potencijalnog ponuđača „FCT“ d.o.o. Banja Luka, zastupan po advokatu Željku Višiću, advokatu iz Banja Luke, izjavljenu na tendersku dokumentaciju- broj: 02-236/22 od 05.12.2022. godine – Konkurentski zahtjev za dostavu ponuda broj:02/22-Radovi na tekućem održavanju Muzeja-zamjena dijela fasadnih otvora faza III.

Žalba je u skladu sa članom 99. Zakona o javnim nabavkama (“Službeni glasnik BiH”, broj: 39/14), podnesena u dovoljnom broju primjeraka - (3) primjerka.

Ugovorni organ je uvidom u sadržaj žalbe utvrdio da je žalba blagovremena, dopuštena i izjavljena od ovlaštenog lica.Razmatrajući žalbeni navod,a koji se odnosio na Obrazac za cijenu ponude-radovi, gdje je Ugovorni organ kod Molersko-farbarskih radova,u stavci 2.1. kod nabavke materijala i bojenja unutarnjom bojom uputio na JUPOL Clasic( proizvod poznatog proizvođača JUB) što je suprotno članu 54. Zakona o javnim nabavkama i člana 3.stav 2. Tačka b) Uputstva o izradi modela TD i ponude,Ugovorni organ je utvrdio da je žalbeni navod osnovan. Ugovorni organ je Rješenjem broj :02-236-9/22 od 14.12.2022. godine usvojio žalbu potencijalnog ponuđača „FCT“ d.o.o. Banja Luka, zastupanog po advokatu Željku Višiću, uradio izmjene tenderske dokumentacije, o kojima je obavijestio sve učesnike u postupku javne nabavke u

skladu sa zakonom. Izmjena tenderske dokumentacije je objavljena na portalu javnih nabavki dana 14.12.2022. godine.

Izmjena Td je izvršena na način da su u stavci molersko –farbarski radovi (obrazac za cijenu stavka 2.1. i Predmjer radova –II-1) riječi „poludisperzivnom unutarnjom bojom JUPOL Classic” izbrisane i zamjenjene riječima:” bojom na bazi vodene disperzije, koja ne sadrži teške metale i sa niskim je sadržajem lako isparivih organskih tvari, u bijeloj boji. Boja mora biti paropropusana i otporna na suho trljanje.“ U preostalom dijelu stavke tekst je ostao nepromjenjen.

S obzirom da navedene izmjene TD nisu zahtjevale od ponuđača da znatno izmjene ili prilagode svoje ponude, rok za dostavljanje i otvaranje ponuda je ostao nepromjenjen.

 Članovi Komisije imenovani Rješenjem broj: 02-236-1/22 u sastavu :Adela Alikadić,dipl.pravnik-predsjedavajući, Alena Šćuk Bego,prof.engleskog jezika-član, Haris Kurić,dipl.ing građ- člana i Dika Bajramović-sekretar komisije su dana 19.12.2022. godine (ponedjeljak) sa početkom u 11,00 sati prisustvovali javnom otvaranju ponuda. Komisija je otvorila pristigle ponude za Konkurentski zahtjev za dostavljanje ponuda 02/22 –Radovi na tekućem održavanju-zamjena dijela fasadnih otvora Muzeja-faza III i konstatovali da su, u skladu sa zapisnikom o zaprimanju ponuda, blagovremeno pristigle dvije (2) ponude i jedna(1) dopuna ponude i to: Ponuda ponuđača“ MEGA-ROLL“ D.O.O. GRAČANICA zaprimljena 15.12.2022. godine u 10,00 sati, Ponuda ponuđača „HDI“ D.O.O. SARAJEVO, zaprimljena 16.12.2022.godine u 8.25 sati i Dopuna ponude ponuđača „MEGA-ROLL“D.O.O. zaprimljena 19.12.2022. godine u 9.55 sati.

 Naziv svih ponuđača, prema redoslijedu zaprimanja ponuda:

|  |  |  |  |  |
| --- | --- | --- | --- | --- |
| R.B. | PONUĐAČ | Datum i vrijeme | Ukupna cijena ponude sa PDV-om | Popust(uračunat u ukupnu cijenu ponude sa PDV-om) |
| 1. | **“HDI” D.O.O. SARAJEVO** | 16.12.2022. – 08:25 sati | 14.038,83 KM | - |
| 2. | **„MEGA -ROLL“ d.o.o. GRAČANICA** | 19.12.2022. – 9:55 sati | 11.326,18 KM | - |

Nakon javnog otvaranja ponuda, Zapisnik o otvaranju ponuda potpisali su prisutni članovi komisije i sekretar komisije. Nije bilo primjedbi na postupak otvaranja ponuda. Kopije zapisnika sa otvaranja i zaprimanja ponuda su dostavljene ponuđačima preporučenom poštom dana 20.12. 2022. godine.

Komisija je na zatvorenom sastanku izvršila kontrolu dokumentacije koju su ponuđači trebali dostaviti u svojim ponudama, a sve u skladu sa tenderskom dokumentacijom.

 Pregledom dokumentacije ponuđača utvrđeno je slijedeće:

|  |  |  |
| --- | --- | --- |
| R.B. |  PONUĐAČ | OCJENA DOSTAVLJENE DOKUMENTACIJE  |
| 1. | **“HDI” D.O.O. SARAJEVO** | Dokumentacija za učešće u postupku dostavljena je u skladu sa zahtjevima iz TD |
| 2. | **„MEGA -ROLL“ d.o.o. GRAČANICA** | Dokumentacija za učešće u postupku  nije dostavljena u skladu sa zahtjevima iz TD |

Pregledom dokumentacije ponuđača “HDI” D.O.O. SARAJEVO utvrđeno je da je ponuđač dostavio svudokumentaciju traženu tenderskom dokumentacijom,a skladu sa kriterijima definisanim u tenderskoj dokumentaciji.

Pregledom dokumentacije ponuđača MEGA-ROLL d.o.o. Gračanica, Komisija je konstatovala da je ponuđač MEGA-ROLL d.o.o. Gračanica dostavio ponudu zaprimljenu dana 15.12.2022. godine i dopunu zaprimljenu 19.12.2022. godine u 9.55 sati.

Komisija je konstatovala da je članom 15. stav.2 Uputstva za pripremu modela tenderske dokumentacije i ponuda („Službeni glasnik BIH“, broj: 90/14 i 20/15) utvrđeno da ako je dostavljena izmjena i /ili dopuna ponude, ona se upisuje u zapisnik o zaprimanju ponuda, te dobiva redni broj prema redoslijedu zaprimanja.

Ponuda se u tom slučaju smatra zaprimljenom u trenutku zaprimanja posljednje izmjene i /ili dopune. Dopuna ponuđača MEGA-ROLL D.O.O. GRAČANICA je evidentirana u zapisniku o zaprimanju ponuda,koji čini sastavni dio zapisnika sa otvaranja ponuda.

Komisija je dalje konstatovala da blagovremeno zaprimljena dopuna/izmjena postaje sastavni dio ponude,te je pregledala dokumentaciju ponuđača MEGA-ROLL D.O.O. GRAČANICA dostavljenu u ponudi i dopuni ponude u skladu sa zahtjevima postavljenim u tenderskoj dokumentaciji.

Pregledom dokumentacije ponuđača MEGA-ROLL d.o.o. Gračanica Komisija je konstatovala da je ponuđač u ponudi dostavio obrazac za cijenu ponude(PRILOG III) i predmjer radova (PRILOG VII), koji nisu u skladu sa izmjenom tenderske dokumentacije, odnosno dostavio je obrasce bez uvrštene izmjene objavljene na portalu javnih nabavki dana 14.12.2022. godine u pogledu sadržaja stavke MOLERSKO-FARBARSKI RADOVI. Ostali dostavljeni dokumenti su, izuzev obrasca za cijenu ponude i predmjera radova, dostavljeni u skladu sa tenderskom dokumentacijom. Ponuda je dostavljena u zatvorenoj koverti, u originalu i kopiji, čvrsto uvezana,stranice ponude su numerisane, ovjerene i opečaćene. U predmjeru radova (str.12 i 13) uočene su ispravke koje su vidljive,ovjerene, potpisane,sa datumom ispravke.

 Pregledom dokumentacije dostavljene u dopuni ponude ponuđača MEGA-ROLL D.O.O. GRAČANICA utvrđeno je da je isti dostavio tekst izmjenjene tenderske dokumentacije na dva lista, koji je objavljen 14.12.2022.godine na portalu javnih nabavki, sa pečatom na kraju drugog lista i popunjen predmjer radova sa izmjenama u stavci II-1.(MOLERSKO-FARBARSKI RADOVI) u odnosu na predmjer dostavljen u ponudi. Navedeni dokumenti nisu čvrsto uvezani na način da se onemogući naknadno vađenje ili umetanje listova, niti su numerisani listovi. Ovjerene i potpisane su prve tri strane predmjera radova,a posljednja strana na kojoj je ukupna cijena nije ovjerena, niti potpisana. Kopija dopune dostavljena je u formi kopije predmjera radova, nije identična originalnoj dopuni ponude,niti je naznačeno da se radi o kopiji,nego je samo iskopiran predmjer radova pričvršćen spajalicom. Obzirom da blagovremeno dostavljena dopuna/izmjena postaje sastavni dio ponude, jer se istom mijenja ili dopunjuje ponuda, nesporno je da se na način pripreme dopune/izmjene ponude primjenjuju odredbe propisane tačkom 4.2 tenderske dokumentacije za način pripreme ponude, te je Komisija bila dužna da dopunu/izmjenu pregleda u skladu sa zahtjevima dostavljenim u tenderskoj dokumentaciji. Ponuđač Mega Roll d.o.o. Gračanica, nije u dostavljenoj dopuni naveo da dostavljenim dokumentima vrši dopunu/izmjenu Ponude, niti je naveo šta je dostavio u ponudi,odnosno šta se izmjenom/dopunom mijenja-dopunjuje,niti šta prilaže u dopuni-izmjeni. Dopuna nije čvrsto uvezana,numerisana,a svaka stranica nije potpisana,kao ni ovjerena. Sadržaj i način dopune dostavljene od strane ponuđača MEGA-ROLL D.O.O. GRAČANICA nije u skladu sa tačkom 7.4 , 4.1. i 4.2 tenderske dokumentacije.

 Naime, tačka 7.4 tenderske dokumentacije propisuje da do isteka roka za prijem ponuda, ponuđač može svoju ponudu izmjeniti ili dopuniti i to da u posebnoj koverti, na isti način navede sve podatke sadržane u tački 4.1. tenderske dokumentacije.

 Naime, tačka 4.1 Tenderske dokumentacije, između ostalog, propisuje da su ponuđači obavezni da pripreme ponude u skladu sa kriterijima koji su utvrđeni u ovoj tenderskoj dokumentaciji. Ponude koje nisu pripremljene u skladu sa ovom tenderskom dokumentacijom će biti odbačene kao neprihvatljive.

Tačka 4.2 Tenderske dokumentacije propisuje da Ponuđač dostavlja original ponudu i jednu kopiju ponude koja je identična originalu u jednoj zavorenoj koverti. Ponuda se čvrsto uvezuje na način da se onemogući naknadno vađenje ili umetanje listova (čvrsto uvezanom ponudom smatrat će se ponuda sa provučenim i opečaćenim jamstvenikom). Ako je ponuda izrađena u dva ili više dijelova, svaki dio se čvrsto uvezuje na

način da se onemogući naknadno vađenje ili umetanje listova. Stranice ponude se označavaju arapskim brojem na način da je vidljiv redni broj stranice. Kada je ponuda izrađena od više dijelova, stranice se

označavaju na način da svaki slijedeći dio započinje rednim brojem kojim se nastavlja redni broj stranice kojim završava prethodni dio.

Ponuda neće biti odbačena ukoliko su listovi ponude numerisani na način da je obezbjeđen kontinuitet numerisanja, te će se smatrati manjim odstupanjem koje ne mijenja, niti se bitno udaljava od karakteristika, uslova i drugih zahtjeva utvrđenih u obavještenju o nabavci i tenderskoj dokumentaciji.

 Obzirom da dokumentacija ponuđača MEGA-ROLL d.o.o. Gračanica sadržana u dopuni, a koja predstavlja sastavni dio ponude, nije dostavljena u skladu sa zahtjevima iz tenderske dokumentacije, Komisija je jednoglasno konstatovala da se u skladu sa tačkom 4.1 tenderske dokumentacije i članom 68.stav stav 4.tačka i) Zakona o javnim nabavkama BiH („Sl. glasnik BiH“, broj 39/14) ponuda odbaci kao neprihvatljiva i isključi iz daljnjeg postupka ocjenjivanja.

Nakon kontrole dokumentacije ponuđača „HDI“ D.O.O. SARAJEVO,odnosno ponuđača čija je dokumentacija dostavljena u skladu sa zahtjevima iz TD, izvršena je računska kontrola dostavljene ponude u skladu sa predmetnom TD i utvrđeno je da nema računskih grešaka.

Na osnovu izvršene kontrole dokumentacije koju su ponuđači trebali dostaviti u svojim ponudama, a sve u skladu sa tenderskom dokumentacijom, Komisija je utvrdila da je ponuđač ispunio zahtjeve iz TD.

Nakon izvršene ocjene ponuda ponuđača koji su dostavili kompletnu ponudu u skladu sa predmetnom TD, Komisija je rangirala prihvatljive ponude u skladu sa kriterijem definisanim u tački 4.8. TD – najniža cijena tehnički prihvatljive ponude:

|  |  |  |  |
| --- | --- | --- | --- |
| R.B. |  PONUĐAČ | NAJNIŽA CIJENA TEHNIČKIPRIHVATLJIVE PONUDE BEZ PDV-a | NAJNIŽA CIJENA TEHNIČKIPRIHVATLJIVE PONUDE SA PDV-om |
| 1. | **“HDI” D.O.O. SARAJEVO** | **11.999,00 KM** | **14.038,83 KM** |

Tenderskom dokumentacijom ugovorni organ predvidio je održavanje e-Aukcije za predmetni postupak. S obzirom da je nakon ocjene i pregleda ponuda za predmetni postupk javne nabavke utvrđeno, da je samo jedna prihvatljiva ponuda,e-Aukcija se ne može zakazati u skladu sa članom 3. stav 3. Pravilnika o uslovima i načinu korištenja e-Aukcije („Službeni glasnik BiH“, broj: 66/16), te će se predmetni postupak okončati u skladu sa članom 69. Zakona o javnim nabavkama BiH.

Na osnovu provedene procedure javne nabavke i ocjene kvalificiranih ponuđača, ponuđenih uslova, cijena, te priložene dokumentacije i primijenjenih kriterija koje je ugovorni organ odredio u tenderskoj dokumentaciji, Komisija je jednoglasno utvrdila da je najnižu cijenu tehnički zadovoljavajuće ponude ponudio ponuđač **“HDI” D.O.O. SARAJEVO -14.038,83 KM sa PDV-om (11.999,00 KM bez PDV-a).**

Komisija za javnu nabavku dostavila је v.d direktoru Muzeja, dana 20.12.2022. godine Izvještaj o radu broj: 02-236-20/22 od 20.12.2022. godine, Zapisnik o pregledu i ocjeni ponuda broj: 02-236-18/22 od 19.12.2022. godine i Preporuku o izboru najpovoljnijeg ponuđača broj: broj: 02-236-19/22 od 20.12.2022. godine, u postupku javne nabavke – Radovi na tekućem održavanju- zamjena dijela fasadnih otvora Muzeja -faza III.

U postupku donošenja ove Odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača tе оcjenu prispjelih ponuda, shodno kriterijima iz tenderske dokumentacije.

U postupku ocjene provedenog postupka, v.d. direktor Muzeja nije utvrdio razloge, nepravilnosti niti propuste u radu, koji bi eventualno bili osnov za neprihvatanje Preporuke Komisije za javnu nabavku.

Naime, u postupku je оcijenjeno dа је Komisija u svemu pravilno postupila te da је izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima, internim aktima i tenderskom dokumentacijom.

Uvidom u priloženu dokumentaciju, nesporno je da је izabrani ponuđač najbolje ocijenjen jer je ponudio najnižu cijenu tehnički zadovoljavajuće ponude – član 64. stav 1.b) Zakona o javnim nabavkama – dodjela ugovora na osnovu kriterija – najniža cijena.

Prijedlog ugovora o nabavci dostavit će se na potpis izabranom ponuđaču “HDI” d.o.o. Sarajevo, u zakonskom roku.

Оva Odluka objavit će se na web-stranici Muzeja – www.muzej-jablanica.com, istovremeno s upućivanjem ponuđačima koji su učestvovali u postupku javne nabavke.

Iz naprijed navedenih razloga, оdlučeno je kao u dispozitivu.

**POUKA O PRAVNOM LIJEKU:**

Protiv оve Odluke može sе izjaviti žalba, najkasnije u roku od 5 (pet) dana оd dana prijema ove Odluke.

 V.D.DIREKTOR Dostaviti:

1. Ponuđačima x2 Armin Balić

2.Sekretar Muzeja

3.a./a.